stanford-oval/wikipedia huggingface dataset:
נימיות
רקע פיזיקלי > לחץ יאנג-לפלס

משוואת יאנג-לפלס מתארת את קפיצת הלחץ בגבול בין שני זורמים (סטטיים או קרובים לסטטיים) עקב מתח פנים.
המשוואה היא:  {\begin{aligned}\Delta p&=-\gamma \nabla \cdot {\hat {n}}\\&=2\gamma H\\&=\gamma \left({\frac {1}{R_{1}}}+{\frac {1}{R_{2}}}\right)\end{aligned}}
ממשואה זו נבחין כי בנוזל שבו השפה היא בעל עקמומיות, במקום בו העקמומיות היא מקסימלית הלחץ יהיה מקסימלי.
כאשר:
{\Delta p}הוא הפרש הלחץ לאורך משטח ההשקעה
γ הוא מתח הפנים
{\hat {n}} הוא וקטור יחידה המצביע אל מחוץ למשטח
\mathbb {H}  הוא עקמומיות ממוצעת
\mathbb {R} _{1} ו- \mathbb {R} _{2} הם רדיוסי העקמומיות הראשיים
כאשר יש בועת אוויר בתוך תווך של נוזל, רדיוס העקמומיות יהיה שלילי, כך שהלחץ באוויר יהיה גדול יותר. לעומת המצב בו יש בועת מים בתוך תווך של אוויר, אז הרדיוס עקמומיות יהיה חיובי, והלחץ דווקא בטיפה יהיה גדול משבאוויר. הדבר הזה מתקיים כיוון שעל מנת שהטיפה תשמור על צורתה המקורית המעגלית, ולא תתפזר במרחב, נדרש לחץ לכיוון מרכז הטיפה. את הנ"ל נוכל לבחון דרך האיור הבא:
נקודה 1 מקבלת תנע שווה בכל הכיוונים.
נקודה 2 מקבלת תנע שווה בכל הכיוונים.
נקודה 3 מקבלת כוח פנימי לתוך מרכז הטיפה על מנת לשמר על הגאומטריה של הטיפה, דבר שהיה בסיס לכל ההנחות שלנו בתורה הקפילרית.
נגדיר מספר מספרים חסרי מימד שיעזרו לנו לאפיין את הבעיה:
מספר וובר:
We={{\rho *U^{2}} \over {\gamma *r}}={{inertsia} \over {SurfaceTension}}
מספר קפילרי:
Ca={{\mu *U/r} \over {\gamma /r}}={{viscosity} \over {SurfaceTension}}
מספר בונד:
Bo={{\rho *g*r} \over {\gamma /r}}={{Gravity} \over {SurfaceTension}}
בעזרת המספרים חסרי המימד הללו, נוכל להגדיר מתי מתח פנים היא תופעה השלטת בבעיה שלנו. כאשר שלושת המספרים הללו יהיו קטנים מ-1, אזי התופעה השלטת היא מתח פנים.
רקע פיזיקלי > זווית הרטבה

נסמן את זווית הרטבה ב- \theta  ונגדיר:
\gamma _{lg} -מתח פנים של המשטח בין הנוזל לגז
\gamma _{sg}- מתח פנים של המשטח מוצק-גז
\gamma _{sl}-מתח פנים של המשטח מוצק-נוזל
משיווי משקל על קו המגע מתקבל:
\gamma _{sg}=\gamma _{Lg}*\cos {\theta }+\gamma _{sl}
כאשר  \theta  קטנה מ-90 מעלות המשטח יקרא "הידרופילי", כאשר  \theta  שווה ל-180 מעלות המשטח יקרא "סופר הידרופובי״, וכאשר  \theta  נמצאת בטווח הערכים שבין 90 מעלות ל-180 מעלות המשטח יקרא ״הידרופובי״.
הגדלת הטיפה, תגדיל את הזווית עד לזווית קריטית מקסימלית, המכונה advancing wetting angle ונסמנה  \theta _{a}.
הקטנת הטיפה אשר תגיע לזווית קריטית מינימלית, המכונה receding wetting angle.נסמנה  \theta _{r}.
הסבר אנליטי

טיפת מים בצינור דקיק נשארת במקומה למרות כוחות הגרביטציה, זאת אודות לכוחות אדבסיביים ומתח הפנים.
פיתוח למציאת האורך המקסימלי של טיפה עבורו היא תישאר במקום:
נציב את הזווית הקריטית  \theta _{a}, והזווית הקריטית  \theta _{r} לקבלת האורך המקסימלי, L_{max}\ .
נסמן את מתח הפנים ב-γ.
ממשוואת יאנג לפלס ניתן למצוא את הפרש הלחצים בין הנוזל לאוויר, כאשר האוויר נמצא הן מעל והן מתחת בלחץ אטמוספירי, ומוכפל בוקטור הניצב למשטח:
P_{r}=P_{atm}-2*{{\gamma *\cos \theta _{r}} \over {r}}
P_{a}=P_{atm}-2*{{\gamma *\cos \theta _{a}} \over {r}}
נשווה לחצים תוך שימוש במשוואת ההידרוסטטיקה לנוזלים:
P_{atm}-2*{{\gamma *\cos \theta _{r}} \over {r}}=P_{atm}-2*{{\gamma *\cos \theta _{a}} \over {r}}+\rho *L*g
ונקבל:  L_{max}={2*\gamma *[{\cos \theta _{a}-\cos {\theta _{r}}}] \over {\rho gr}}
תופעה נפוצה נוספת היא עליית גובה נוזל בצינורית כאשר הוא מוכנס לתוך נוזל צמיגי. הנוזל בצינורית עולה בגובה עד שיאוזן על ידי הגרביטציה.
נסמן:
\scriptstyle \gamma  מתח הפנים בין האוויר לנוזל (J/m² or N/m)
θ היא זווית המגע, זווית ההרטבה
ρ היא צפיפות הנוזל (kg/m3)
g היא תאוצת הכובד (m/s²)
d רדיוס הצינור (m)
h הגובה הסופי במכל אותו נחפש.
נתבסס בבעיה שלנו על ההנחה כי מתקבלת ספירה בין האוויר והנוזל הצמיגי, ולכן מבחינת העקמומיות הבאה לידי ביטוי במשוואת יאנג לפלס,  R_{1}=R_{2}, כך שלמעשה נקבל :  dP=\gamma *2/r.
את R על ידי גאומטריה פשוטה נוכל לחשב כך:  d/r=\cos \theta , ולכן נציב בהבדל הלחצים ונקבל:
P_{outside}-P_{insideOnTop}=\gamma *2*cos\theta /d (1)
הלחץ  P_{outside} הוא לחץ אטמוספירי, ואילו הלחץ  P_{insideOnTop} הוא הלחץ בנוזל בשכבה הגבוהה ביותר, אשר ניתן לקבל דרך משוואת ההידרוסטטיקה כאשר בתחתית הקש פועל לחץ אטמוספירי. ולכן:
P_{outside}=P_{a},  P_{insideOnTop}=P_{a}-\rho \ *g*h,
לאחר הצבה במשוואה (1) וצמצום הלחץ האטמוספירי נקבל כי:
\rho \ *g*h=\gamma *2*cos\theta /d
ומכאן נקבל את h:
h={2{\gamma \cos {\theta }} \over {\rho gd}}
מהנוסחא ניכר הקשר בין העלייה הקפילרית של חומרים למתח הפנים שלו.
בחיבור בין סוגי חומרים מסוימים, כגון כספית וזכוכית, יחס הכוחות ביניהם הפוך, כלומר הקוהזיה עולה על האדהזיה. במקרים כזה נוצר שקע בפני הנוזל והנימיות פועלת לכיוון ההפוך.
זרימה קפילרית בגוף האדם > נימי הדם

נים הוא כלי הדם הקטן ביותר במחזור הדם, קוטרו נע בין 5 ל-10 מיקרומטר. שמו הלועזי (קפילרה) נגזר מתפקודו – קיום זרימה קפילרית, זרימה מבוקרת של דם ללא תלות והשפעה מגורמים חיצוניים.
הדם המוזרם לנימים מגיע מהעורק (שמגיע מהלב) וממשיך מהם לווריד (בחזרה ללב). הנימים מגיעים לכל הרקמות והתאים החיים בגוף ומאפשרים חילוף חומרים בין הדם לתאים. קצב הזרימה בנימים הוא האיטי ביותר ביחס ליתר כלי הדם וזאת על מנת לאפשר פעפוע יעיל וחילוף חומרים תקין.
זרימה קפילרית בגוף האדם > בקרה על הזרימה הקפילרית בנימים

הבקרה על הקצב מתקיימת הודות ליכולת של הנימים להתרחב ולהתכווץ בהתאם למצבים שונים על פי פקודה המגיעה מהמוח. למשל, במצבי לחץ ישנה היצרות של כלי הדם, תופעה שנקראת ואזו קונסטריציה הגורמת לעלייה בלחץ הדם של הגוף.
תהליך בקרה נוסף הוא שינוי הדפנות של הנים. במצב מנוחה המטען החשמלי של האריתרוציטים (תאי דם אדומים) והמטען החשמלי של דופן הנים שליליים, וכתוצאה מכך נוצרת דחייה ומתאפשרת זרימה רגילה. במצבי לחץ, המוח משחרר (דרך בלוטת האדרנל) חומרים אשר משנים את היחס החשמלי בין הדם לצינור הנים וגורמים לזרימה להיות איטית יותר ומעלים את לחץ הדם בגוף.
שני תהליכי בקרה אלו פועלים יחד במסגרת המערכת האוטונומית של הגוף המתמודדת עם שני צרכים מרכזיים של הגוף – תחזוקת הגוף והתמודדות עם איום חיצוני. על תחזוקת הגוף במצב מנוחה אחראית תת-מערכת הנקראת המערכת הפרא-סימפטטית. בניגוד אליה, במצב של איום חיצוני אחראית תת-מערכת הנקראת המערכת הסימפטטית. במצב מנוחה המערכת גורמת לשינויים גופניים המתאימים למצבי רגיעה ושימור סביבה פנימית יציבה, לרבות האטת קצב הלב, הגברת פעילות המעיים, הפחתת אספקת הדם לשרירים והורדת לחץ הדם. לעומת זאת, במצבי לחץ גורמת המערכת הסימפתטית לשינויים גופניים שנועדו לנתב את אספקת הדם בגוף לאיברים החיוניים בזמן חירום ומתח, ומכינה את הגוף למאבק או נסיגה בהתאם לתגובת הילחם או ברח – כגון הגברת קצב הלב, העלאת אספקת הדם לשרירים, הפחתת פעילות המעיים, כיווץ כלי הדם והעלאת לחץ הדם. פעולתה של המערכת הסימפתטית הפוכה לזו של המערכת העצבית הפארא-סימפתטית.
פעילותן של שתי המערכות הללו פועל על בסיס עיקרון הזרימה הקפילרית על ידי שינוי רוחב כלי הדם ושינוי הרכב הדפנות שמוביל לשינוי בקצב ובכמות הדם המגיעה לאיברים שונים בגוף.
בנוסף על כך, פרט לשינויים הפיזיולוגיים במסגרת המערכת האוטונומית, הרכב הנימים בכל איבר בגוף יהיה מותאם לחומרים השונים שיהיו מובלים בתוכה כך שדגימה של דופן נים מאיבר אחד לא תהיה זהה לדופן נים של איבר אחר.
ניסויים המדגימים את התופעה

נוזל בקצה משטח – כתוצאה ממתח הפנים, אף על פי שחלק מהנוזל לא נמצא על המשטח, הנוזל יישאר על המשטח.
גומייה בקערה – נוזל מקיף את הגומייה, היא נמצאת בשיווי משקל ולא משנה את צורתה. הוספת סבון תוריד את מתח הפנים בתוך הגומייה, המשיכה של הכוחות הפנימיים קטנה, ולכן הגומייה תשנה את צורתה עד שתיצור צורה עיגולית, כך שהכוחות האלסטיים יאזנו את הפרשי הכוחות החיצוניים-פנימיים.
שימושיים פרקטיים

תהליכים ביולוגיים וכימיים המתרחשים בצינורות דקיקים.
זרימות נוזלים בחלל.
בעט נובע נעשה שימוש בעקרון הנימיות לצורך הזרמת הדיו בעט.
ראו גם

אזור קפילרי
הערות שוליים

↑  ד"ר אבי סאייג ומאיר ברק, מהי תופעת הנימיות ומה השפעת הכבידה, מכון דודסון למדע, ספטמבר 2009
↑  גולדפרב, ליהי, לרון, יונתן, אדר, אילון, ברנר, אשר, & אוניברסיטת בן-גוריון בנגב, מוסד מעניק תואר. (2019). איתור מיקומים לאורך נחלים סכר וחובב בהם עלייה קפילרית וריכוז מלחים בפני השטח גורמים לריכוז מלחים גבוה בתחילת שיטפונות.
↑  ד"ר אבי סייג, מהי תופעת הנימיות ומה השפעת הכבידה, באתר מכון דוידסון, ‏2 בספטמבר 2009
↑  עוזי-סורסקי, אבי, לוי, אבי, Uzi-Sorsky, Levy, Uzi-Sorsky, Avi, Levy, Avi, Universiṭat Ben-Guryon ba-Negev degree granting institution. (2014). מידול וסימולציה של ייבוש שכבת ננו-חלקיקים תחת השפעת כוחות קפילריים במשטח מגע נוזל-גז.
↑  On/off switching of capillary vessel flow controls mitochondrial and glycolysis pathways for energy production Toru Abo a, Mayumi Watanabe b,⇑, Chikako Tomiyama c, Yasuhiro Kanda, 28 March 2014
↑  Principles around Accurate Blood Volume Collection Using Capillary Action Florian Lapierre, Andrew Gooley, and Michael Breadmore, : Langmuir 2017, 33, 14220−14225
↑  Bennet HS, Luft JH, Hampton JC, Morphological classifications of vertebrate blood capillaries. Am.J.Physiol. 1959 : 196: 381-90
↑  Clinical and Expiremental Pharmecology and Physiology, 2000, 27, 821-825
| --- | --- |
בקרת זהויות :  GND: 4029556-4  NDL: 00576296  NKC: ph121441 
אדהיזיה וקוהיזיה
תיאור הכוח שפועל על נקודות שונות בחומר בטיפה כדורית בתוך תווך של גז

טיפת מים בתוך צינורית, כאשר התווך הוא אוויר
עליית נוזל צמיגי בקש כאשר הקש מוכנס בפיתאומיות לנוזל
נוזל בקצה חד
תיאור הניסוי, למעשה במצב הראשון (תמונה עליונה) יש שיווי משקל, ובמצב השני (תמונה תחתונה) לאחר הוספת הסבון, הגומייה משנה צורתה לעיגולית עד לשיווי משקל
יחסי ארצות הברית – סיירה לאון

| יחסי ארצות הברית – סיירה לאון |
| --- | --- |
ארצות הברית: סיירה לאון


ארצות הברית: סיירה לאון
שטח (בקילומטר רבוע)
9,833,517: 71,740
אוכלוסייה
346,514,652: 8,746,299
תמ"ג (במיליוני דולרים)
27,360,935: 3,810
תמ"ג לנפש (בדולרים)
78,960: 436

יחסי ארצות הברית–סיירה לאון הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית והרפובליקה של סיירה לאון.
היסטוריה

יחסי ארצות הברית עם סיירה לאון החלו בפעולות מיסיון במהלך המאה התשע עשרה. ב-1959, פתחה ארצות הברית קונסוליה בפריטאון והעלתה אותה לדרג של שגרירות כאשר סיירה לאון זכתה בעצמאות מהממלכה המאוחדת ב-1961. על פי מחלקת המדינה של ארצות הברית, היחסים הדיפלומטיים של ארצות הברית עם סיירה לאון מתוארים כ"לבביים", עם קשרים אתניים בשתי המדינות המקבלות את ההיסטוריה הבילטרלית באופן הולך וגובר. אלפי תושבים ממוצא סיירה-לאוני מתגוררים כיום בארצות הברית.
בתחום הכלכלי, בשנת 2006, סך הסיוע הדו-צדדי של ארצות הברית לסיירה לאון בכל הקטגוריות עמד על 29.538 מיליון דולר אמריקני. הסיוע האמריקני התמקד בגיבוש השלום, הדמוקרטיה וזכויות האדם, החינוך והבריאות, ובמיוחד במאבק באיידס ופיתוח משאבי אנוש.
נכון למרץ 2014, שגריר ארצות הברית בסיירה לאון הוא ג'ון הובר. שגריר סיירה לאון בארצות הברית הוא אייץ'. אי. בוקארי קורטו סטיבנס. סיירה לאון מחזיקה בשגרירות אשר בוושינגטון די. סי.
ראו גם

יחסי החוץ של ארצות הברית
יחסי ארצות הברית–גמביה
יחסי ארצות הברית – קומורו

| יחסי ארצות הברית – קומורו |
| --- | --- |
ארצות הברית: קומורו


ארצות הברית: קומורו
שטח (בקילומטר רבוע)
9,833,517: 2,235
אוכלוסייה
346,514,652: 876,146
תמ"ג (במיליוני דולרים)
27,360,935: 1,352
תמ"ג לנפש (בדולרים)
78,960: 1,544

יחסי ארצות הברית–קומורו הם היחסים הדו-צדדיים הרשמיים, הפוליטיים, המדיניים והשיתופיים שבין האיחוד של איי קומורו לבין ארצות הברית של אמריקה.
ארצות הברית הכירה בממשלת קומורו בשנת 1977, וכיום מתוארים היחסים כידידותיים. לארצות הברית אין שגרירות בקומורו. שגריר ארצות הברית במדגסקר מוכר גם כשגריר ארצות הברית בקומורו. באופן דומה, לקומורו אין שגרירות בוושינגטון, אך נציגם הקבוע באו"ם, מוכר כשגריר קומורו לארצות הברית.
שתי המדינות הן חברות באו"ם, קרן המטבע הבין-לאומית (IMF) והבנק העולמי (WB). בנוסף, קומורו משמשת מדינה משקיפה בארגון הסחר העולמי, בו ארצות הברית חברה. על אף ש-19% מהייצוא של קומורו הוא לארצות הברית, רק 1% מהייבוא שלהם מקורו בארצות הברית. בעבר חתמה ארצות הברית על הסכם סחר עם השוק המשותף של מזרח אפריקה ודרום אפריקה (COMESA), בה קומורו חברה. קומורו אף זכאית להטבות סחר עם ארצות הברית.
ראו גם

יחסי החוץ של ארצות הברית
יחסי ארצות הברית-סיישל
יחסי ארצות הברית-טנזניה
הכנסייה האורתודוקסית של אוקראינה

הכנסייה האורתודוקסית של אוקראינה (באוקראינית: Православна церква України) היא כנסייה אורתודוקסית עצמאית, אוטוקפאלית, במסגרת הנצרות האורתודוקסית המזרחית, ששטח הכהונה שלה הוא אוקראינה. הכנסייה נוסדה בשנת 2018 בוועידת האיחוד של מספר כנסיות אורתודוקסיות אוקראיניות שהתקיימה בקתדרלת סופיה הקדושה בקייב והוכרה בטומוס (מסמך כנסייתי רשמי) שנחתם על ידי פטריארך קונסטנטינופול, ברתולומאיוס, ב-5 בינואר 2019 שניתק סופית את הכנסייה של אוקראינה ממרותו של פטריארך מוסקבה הפרבוסלבי, אליו הייתה כפופה בשנים 1992-1686. בכך אוחדו "הכנסייה האורתודוקסית של אוקראינה - פטריארכיית קייב" (עם כ-100,000 נאמנים) ו"הכנסייה האוקראינית האורתודוקסית האוטוקפלית" (כ-10,700,000 מאמינים) וחלק מהכנסייה האורתודוקסית האוקראינית הכפופה לפטריארכיית מוסקבה. מנהיג הכנסייה המאוחדת הוא המטרופוליט הנבחר אפיפניוס הראשון, המטרופוליט של קייב וכל אוקראינה (Митрополит Київський і всієї України). עצמאות הכנסייה הלאומית מהווה צעד נוסף בעצמאות המדינה והתנתקותה ממוסקבה. נשיא אוקראינה, פטרו פורושנקו, השווה צעד זה למשאל העם שנערך במדינה ב-1991, ושאישר את הצהרת העצמאות שלה מברית המועצות.
לפי סקר ממאי 2019 של המכון הבינלאומי לסוציולוגיה בקייב, מתוך האוקראינים שהגדירו עצמם כנוצרים אורתודוקסים (שהם 79.3% מכלל אזרחי אוקראינה), 61.5% הצהירו על שייכות לכנסייה האורתודוקסית של אוקראינה, 20.5% לא הכריזו על השתייכות לכנסייה אורתודוקסית מסוימת, ורק 18% עדיין משתייכים לפלג האוקראיני של הכנסייה האורתודוקסית הרוסית, שעודו כפוף לפטריארך מוסקבה.
ב-24 במאי 2023 החליטה מועצת הבישופים לעבור לחלוטין ללוח השנה היוליאני המתוקן וכי מעבר זה יתרחש ב-1 בספטמבר 2023. כמו כן הוחלט לכנס את המועצה המקומית של ה-OCU ב-27 ביולי 2023, אשר יאשר לבסוף את המעבר ללוח השנה היוליאני המתוקן.
היסטוריה

בשנת 988 הפכה רוס של קייב, המדינה הסלאבית הראשונה, למדינה נוצרית. בעיר קייב, הבירה, הוקם כס המטרופוליט של קייב וכל רוס, כשלוחה של הכנסייה האורתודוקסית. המטרופוליט (ראש הכנסייה המקומית) מונה על ידי פטריארך קונסטנטינופול והיה כפוף אליו. בהמשך נחרבה רוס של קייב, נכבשה על ידי המונגולים וראש הכנסייה עבר לעיר ולדימיר. במקביל עלה כוחה של דוכסות מוסקבה. ב-1329 דרש דוכס מוסקבה מן הפטריארך של קונסטנטינופול שימנה בעיר מטרופוליט עצמאי. לאחר שהדרישה לא נענתה מינה שליט מוסקבה פטריארך בעצמו, אשר זכה להכרת קונסטנטינופול רק ב-1589, לאחר שהיה לגורם בעל השפעה רבה דה פקטו. במהלך מרד חמלניצקי של האוקראינים נגד שלטון האיחוד הפולני-ליטאי באוקראינה, נעזרו האוקראינים ברוסים. אחד ממחירי שיתוף הפעולה היה הכפפת המטרופוליט של קייב לפטריארך מוסקבה, כלומר העברת כל מערך המינויים הכנסייתיים והשליטה באוקראינה למוסקבה. זאת למורת רוחו של פטריארך קונסטנטינופול, שאיבד את השפעתו הישירה.
בשנת 1921 חלה התעוררות לאומית אוקראינית ברפובליקה הסובייטית הסוציאליסטית האוקראינית, שהייתה חלק מברית המועצות. במסגרת התעוררות זו הוקמה הכנסייה האוקראינית האורתודוקסית העצמאית (UAOC; Українська автокефальна православна церква (УАПЦ), שביקשה לחדש את ימיה ככנסייה נפרדת ממוסקבה. אולם הכנסייה דוכאה כמו כל ההתארגנויות הדתיות בברית המועצות. ניסיון שני להחיות את הכנסייה האוקראינית האורתודוקסית העצמאית אירע ב-1942, כאשר חלקים מאוקראינה שנכבשו על ידי גרמניה הנאצית במהלך מלחמת העולם השנייה נוהלו על ידי נציבות הרייך אוקראינה. במסגרת זו, החיה פוליקארפ סיקורסקי (Polikarp Sikorsky) את הכנסייה בתפקידו כ"מטרופוליט לוצק וקובל" ובתמיכת השלטון הנאצי ששיתף פעולה עם התנועה הלאומנית האוקראינית שביקשה להשתחרר מעולה של ברית המועצות ("השלטון היהודי-קומוניסטי"). בין היתר פרסם פוליקארפ פרסומים אנטישמיים. ניסיון זה דוכא על ידי השלטון הסובייטי, עם שובו ב-1944.
היסטוריה > בעקבות פירוק ברית המועצות

ב-1991, עם עצמאותה המחודשת של אוקראינה, שבה וקמה גם הכנסייה האוקראינית האורתודוקסית העצמאית, אשר, על אף שלא זכתה בהכרה, סחפה כשליש מן המאמינים. ב-1992 התפצלה הכנסייה על רקע חילוקי דעות באשר לזהות הפטריארך וכך הוקמה הכנסייה האורתודוקסית של אוקראינה - פטריארכיית קייב (UOC-KP; Украї́нська Правосла́вна Це́рква – Ки́ївський Патріарха́т (УПЦ-КП). ראש הכנסייה האורתודוקסית של אוקראינה - פטריארכיית קייב, פליארט דניסנקו, הכריז על עצמו כפטריארך קייב ואוקראינה, ללא תמיכת שאר הפטריארכים. רוסיה, מצידה, הצהירה שהצעד משקף תוקפנות אוקראינית, כיוון שהכנסיות האוקראיניות השתלטו על שטחים ומבנים שהשתייכו לרוסיה באמצעות הכנסייה הרוסית. אולם עדיין רוב המאמינים השתייכו לכנסייה הפרבוסלבית האוקראינית, אשר המשיכה להיות כפופה לפטריארך של מוסקבה.
באוגוסט 2008, במהלך הטקסים לרגל 1,020 שנים לאימוץ הנצרות בממלכה הסלאווית (שקדמה לאוקראינה ולרוסיה), קרא הנשיא האוקראיני ויקטור יושצ'נקו לראשונה בפומבי לנוצרים האורתודוקסים במדינתו להתפצל מהכנסייה הרוסית-אורתודוקסית ולזכות בעצמאות.
הערות שוליים

↑   רויטרס, אי-פי, גרדיאן, קרע בעולם הנוצרי: הכנסייה האורתודוקסית האוקראינית התפצלה מרוסיה, באתר הארץ, 5 בינואר 2019
↑  Orthodox Church of Ukraine to switch to Revised Julian calendar, celebrate Christmas on Dec. 25, Kyiv Independent, ‏2023-05-24 (באנגלית)
↑  Archbishop Polikarp (Sikorsky) of the Orthodox Autocephalous Church denounces the Jews (25 March 1943)
↑   Metropolitan Polikarp (Sikorski), אנציקלופדיה לנצרות אורתודוקסית של קנדה
1 2  אן ברנארד, הניו יורק טיימס, אוקראינה ורוסיה: שתי כנסיות לשני עמים, באתר הארץ, 14 באוגוסט 2008
↑  MINUTES of the Holy Synod’s held on 14 September 2018
↑  Russian Orthodox Church cuts ties with Constantinople over Ukraine, ‏BBC‏, 15 בספטמבר 2018
↑  Patriarch Bartholomew Says He Won’t Back Away From His Intention to Grant Autocephaly To Ukrainian Church
↑  Situation with Orthodox Church in Ukraine on agenda of Holy Synod meeting in Minsk
↑  Patriarch Kirill Initiates Pan-Orthodox Discussion of Ukrainian Autocephaly
↑  Metropolitan Hilarion: If the project for Ukrainian autocephaly is carried through, it will mean a tragic and possibly irretrievable schism of the whole Orthodoxy
↑  Putin Discusses Orthodox Church Crisis in Ukraine with Russian Security Council
1 2  דוד טברסקי, ‏דת ומדינה, גירסת מזרח אירופה: המתח בין אוקראינה ורוסיה מפצל את הכנסיה, באתר דבר העובדים בארץ ישראל, 17 באוקטובר 2018
↑  [(https://www.patriarchate.org/-/communiq-1 Announcement(11/10/2018]
↑  New Local Orthodox Church in Ukraine: Explained
↑  הגרדיאן, בדרך לפילוג נוצרי חדש? הכנסייה האורתודוקסית במשבר, ופוטין עלול לשלם מחיר, באתר הארץ, 16 באוקטובר 2018
↑  History in the making: future Ukrainian Orthodox Church elects its Primate
↑  Bishop Epifaniy (Dumenko) elected Primate of the “Orthodox Church in Ukraine”
↑  Ukraine Receives Tomos Officially and Forever
↑  Ecumenical Patriarch hands tomos of autocephaly over to leader of Orthodox Church of Ukraine
↑  Roman Catholic Bishops of Ukraine Greet Metropolitan Epifaniy
| --- | --- |
בקרת זהויות :  GND: 1207931810  LCCN: n2019038775  VIAF: 1363158675955427500001   WorldCat (עם VIAF): 1363158675955427500001 
ברתולומאיוס, פטריארך קונסטנטינופול (משמאל) מעניק את הטומוס המגדיר את הכנסייה האורתודוקסית של אוקראינה לאפיפניוס הראשון (מימין), 6 בינואר 2019
נשיא אוקראינה, פטרו פורושנקו עם ראשי שלושת הפלגים של הכנסייה האוקראינית, 14 באוקטובר 2018
יחסי ארצות הברית – פפואה גינאה החדשה

| יחסי ארצות הברית – פפואה גינאה החדשה |
| --- | --- |
ארצות הברית: פפואה גינאה החדשה


ארצות הברית: פפואה גינאה החדשה
שטח (בקילומטר רבוע)
9,833,517: 462,840
אוכלוסייה
346,514,652: 10,685,855
תמ"ג (במיליוני דולרים)
27,360,935: 30,932
תמ"ג לנפש (בדולרים)
78,960: 2,895

יחסי ארצות הברית–פפואה גינאה החדשה הם היחסים הבילטרליים הרשמיים, הפוליטיים, השיתופיים והמדיניים שבין ארצות הברית של אמריקה לבין המדינה העצמאית של פפואה גינאה החדשה.
היסטוריה

ארצות הברית ופפואה גינאה החדשה ייסדו יחסים דיפלומטיים מיד עם עצמאותה ב-16 בספטמבר 1975. שתי המדינות שייכות למגוון של ארגונים אזוריים, ביניהם הפורום לשיתוף פעולה כלכלי אסיה - האוקיינוס השקט (APEC); הפורום האזורי של ASEAN; מזכירות קהילת האוקיינוס השקט (SPC); והתוכנית האזורית של דרום מזרח האוקיינוס השקט (SPREP).
אחד המאמצים המוצלחים ביותר של שיתוף פעולה רב-צדדי בין ארצות הברית ופפואה גינאה החדשה הוא הסכם הדיג הרב-צדדי של ארצות הברית באוקיינוס השקט, לפיו ארצות הברית מעניקה 18 מיליון דולר בשנה לסיעות האי באוקיינוס השקט, והאחרונים מספקים גישה לאניות הדיג של ארצות הברית. ארצות הברית סיפקה סיוע הומניטרי משמעותי לפפואה גינאה החדשה ותרמה לשיקום בוגנוויל. הסוכנות האמריקנית לפיתוח בינלאומי מממנת 1.5 מיליון דולר בשנה לכל פרויקט HIV / AIDS בפפואה גינאה החדשה.
ארצות הברית תומכת במאמציה של פפואה גינאה להגן על המגוון הביולוגי. ממשלת ארצות הברית תומכת ביוזמת שונית האלמוגים הבינלאומית שמטרתה להגן על שוניות במדינות טרופיות כגון פפואה גינאה החדשה. כוחות צבא ארצות הברית, באמצעות הפיקוד הפסיפי (PACOM) בהונולולו, הוואי, מספקים הכשרה לכוחות ההגנה של פפואה גינאה החדשה (PNGDF) וערכו תרגילי אימון משותפים בהיקף קטן. ארצות הברית מספקת קורסי הכשרת משטרות והכשרות אחרות לגורמי הביטחון הלאומי. ארצות הברית גם מעניקה חסות למספר קטן של פקידי PNG ואזרחים פרטיים כדי להיפגש עם עמיתיהם המקצועיים ולחוות את ארצות הברית ממקור ראשון באמצעות תוכנית מנהיגות מבקרים בינלאומית (IVLP).
חיל השלום האמריקאי הפסיק את פעילותו בפפואה גינאה החדשה ב-2001 בשל חששות ביטחוניים. כ-2000 אזרחים אמריקאים חיים בפפואה גינאה החדשה, עם ריכוזים גדולים במפקדת משלחת השבטים החדשים ומכון הקיץ ללימודי הבלשנות, שניהם ממוקמים באגן המזרחי של המחוז ההררי.
ארצות הברית מחזיקה בשגרירות הממוקמת בפורט מורסבי, פפואה גינאה החדשה. פפואה גינאה החדשה מחזיקה בשגרירות הממוקמת בוושינגטון די. סי., בירת המדינה.
ראש הממשלה פיטר אונייל עם הילרי קלינטון.
ראו גם

יחסי החוץ של ארצות הברית
יחסי אוסטרליה–ארצות הברית
יחסי ארצות הברית – פורטוגל

| יחסי ארצות הברית – פורטוגל |
| --- | --- |
ארצות הברית: פורטוגל


ארצות הברית: פורטוגל
שטח (בקילומטר רבוע)
9,833,517: 92,090
אוכלוסייה
346,514,652: 10,417,363
תמ"ג (במיליוני דולרים)
27,360,935: 287,080
תמ"ג לנפש (בדולרים)
78,960: 27,558

יחסי ארצות הברית–פורטוגל הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין הרפובליקה הפורטוגלית
על פי דו"ח המנהיגות הגלובלית של ארצות הברית לשנת 2012, 36% מהפורטוגזים תומכים בהנהגת ארצות הברית, 12% מתנגדים ו-52% אינם בטוחים.
היסטוריה

היחסים הדו-צדדיים מתוארכים לשנים הראשונות של ארצות הברית. בעקבות מלחמת העצמאות של ארצות הברית, פורטוגל הייתה המדינה הנייטרלית הראשונה שהכירה בארצות הברית. ב־21 בפברואר 1791 הקים הנשיא ג'ורג' וושינגטון יחסים דיפלומטיים רשמיים, וקולונל דייוויד האמפריס הוצב כשר החוץ האמריקני.
היחסים הדו-צדדיים בין ארצות הברית ופורטוגל מתוארים כמצוינים, בהתמקד בהסכם 1995 לשיתוף פעולה וביטחון (ACD). במשך 50 שנה, הבסיס האווירי לאג'ס באיים האזוריים מילא תפקיד חשוב בתמיכה במטוסים צבאיים אמריקאיים. רוב המשימות האחרונות עוסקות במאבק בטרור ובמאמצים הומניטריים, ביניהם מבצעים באפגניסטן ובעיראק. פורטוגל אף מספקת לארצות הברית גישה לבסיס האווירי מונטיחו.
פורטוגל מגדירה את עצמה "אטלנטיסטית", דבר המדגיש את תמיכתה בקשרי אירופה החזקים עם ארצות הברית, בעיקר בנושאי ביטחון והגנה. ממשלת פורטוגל היא בעלת ברית מרכזית עם ארצות הברית, תומכת במאמציה ופעולותיה בעיראק, ומארחת את פסגת האיים האזוריים שקדמה לפעולה הצבאית. פורטוגל רואה את תפקידה כמארחת של "הפיקוד המשותף ליסבון" של נאט"ו, הממוקם ליד ליסבון, כסימן חשוב לאינטרסים הביטחוניים הטרנס-אטלנטיים.
ארצות הברית ייצאה סחורה בשווי של 1.47 מיליארד דולר בשנת 2006, וייבאה כ-3.04 מיליארד דולר מפורטוגל. בעוד שהסחר הפורטוגזי הכולל גדל באופן דרמטי במהלך 10 השנים האחרונות, ירדו אחוזי הייצוא והייבוא של פורטוגל, כמו כן, ממשלת פורטוגל מעודדת השקעות דו-צדדיות. חברות אמריקניות ממלאות תפקידים משמעותיים במגזר הפרמצבטיקה, המחשוב והקמעונאות בפורטוגל, בעיקר בליסבון, אך מעורבותן בתחום הרכב ירדה באופן חד בשנים האחרונות.
התרומה לקשרים החזקים בין ארצות הברית ופורטוגל היא 20,000 האמריקאים החיים בפורטוגל ומסר קהילות פורטוגזית גדולות במסצ'וסטס, קונטיקט, רוד איילנד, ניו ג'רזי, קליפורניה, והוואי. לפי הערכות מפקד האוכלוסין האחרון, 1.3 מיליון בני אדם החיים בארצות הברית הם ממוצא פורטוגלי, אחוז גדול מחבלי פורטוגל האוטונומיים של האיים האזוריים.
חלק מבעלי התפקידים האמריקאים בשגרירות ארצות הברית בליסבון כוללים את:
מנהל עסקים–הרו מוסטפא
סגן ראש המשלחת—ג'ון אולסון
קונסול כללי—אוליבר קינדר
יועץ לעניינים פוליטיים וכלכליים - גרגורי מאקריס
ניהול עסקים - דווין קליין
יועץ ליחסי ציבור - מארק פאנל
קצינת הביטחון האזורי - טניה סירס
יועצת לענייני עסקים - לורה בייקר
נספח ההגנה - קול גלן למסטרס
ארצות הברית מחזיקה בשגרירות הממוקמת בליסבון, בירת פורטוגל.
ראו גם

יחסי ארצות הברית–ספרד
יחסי החוץ של ארצות הברית
בית מצפן

בית מצפן עם כדורי תיקון ברזל בכל צד וקלינומטר (אנ') (מד-זווית) מתחת למצפן
בית מצפן מודרני עם מצפן.
בימאות, בית מצפן הוא שם המעמד בסיפון ספינה הסמוך להגאי, בו מאוחסנים מכשירי ניווט בגובה המותניים לצורך שימוש קל ומהיר וכן להגנה על המכשירים הרגישים. מטרתו ההיסטורית הייתה להחזיק את המצפן המגנטי של הספינה, המורכב בגימבלים כדי לשמור על כיוונו בזמן שהספינה חגה ונעה. המעמד מורכב ממקטעים שבהם נכלל מצפן אחד או יותר ומנורת שמן או מקור אור אחר. לעיתים גם נכלל שעון חול להערכת מהירות. מאז שהספינות בנויות ברזל, בית המצפן מכיל, מלבד המצפן, בעיקר עזרים לתיקון הסטיה המגנטית שספינת הברזל גורמת למצפן.
בית מצפן בקדמת הגה הספינה. עשן המנורה המאירה את פני המצפן בלילה יוצא דרך הארובה הקטנה.